Spis č.: A/2012/18478
Verejný obstarávateľ: Mesto Košice, Trieda SNP 48/A, 040 11 Košice
Postup -  prieskum trhu pri zákazke s nízkou hodnotou typu A.3
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 26/2011.

Zákazka na poskytovanie služby s názvom: „Košice, dočasné dopravné bezpečnostné zariadenia“

Postup pri zákazke s nízkou hodnotou typu A.3 je dvojetapový, t.j. v prvej etape sa predkladajú požadované doklady, ktoré sú stanovené pre splnenie podmienok účasti.

A.	Prvá etapa:
1.	Podmienky účasti sú nasledovné:
1.1.	Uchádzač musí byť oprávnený poskytovať požadovanú službu.

2.	Tieto podmienky účasti uchádzač preukáže nasledujúcimi dokladmi:
2.1.	Oskenované oprávnenie na poskytovanie služby (výpis z obchodného registra resp. živnostenského registra) alebo fotokópia dokladu.

3.	Prípadné otázky je potrebné doručiť verejnému obstarávateľovi e-mailom najneskôr 24 hodín pred termínom na predkladanie dokladov.
4.	Doklady uchádzač zašle výlučne na e-mailovú adresu pre doklady: 2012.18478A@kosice.sk.
5.	Ak niektoré požadované doklady nie sú vydávané v elektronickej podobe, alebo nie je ich možné poslať e-mailom, doručia sa verejnému obstarávateľovi v stanovenej lehote v uzatvorenej obálke s uvedením „Košice, dočasné dopravné bezpečnostné zariadenia – č. sp. A/2012/18478“ s označením – NEOTVÁRAŤ“ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice. Doklad podľa bodu 2.1. je nutné doložiť v tomto prípade vo fotokópii alebo ako oskenovaný na určený email pre doklady.
6.	Termín na predloženie dokladov je do 22.8.2012 do 10:00 hod.
7.	Doklady zaslané po termíne alebo na inú e-mailovú adresu, alebo ak nebudú predložené podľa tohto Postupu, takéto doklady nebudú brané do úvahy a nebudú posudzované.
8.	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti bude oznámený termín na predloženie ponuky a e-mailová adresa, na ktorú  budú ponuky zasielať.

B.	
Druhá etapa:
1.	Ponuku môže predložiť iba uchádzač, ktorý splnil podmienky účasti a bol vyzvaný na predloženie ponuky. Prílohou ponuky bude vyplnený výkaz výmer (Príloha č. 1a). V prípade, že uchádzač nepredloží vyplnený výkaz výmer v plnom rozsahu, takáto ponuka bude vylúčená z hodnotenia.
2.	Cenu je potrebné spracovať na základe požadovaného rozsahu, požadovanej kvality a ďalších požiadaviek uvedených podľa výzvy a podľa jednotlivých príloh k výzve. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke.
3.	Celková cena uchádzača musí  zahŕňať aj jeho vedľajšie náklady, napr. dopravné a iné a musí byť konečná.
4.	Cena predmetu zákazky nesmie prekročiť výšku: 9 700,- € s DPH. 
5.	Ponuku, t. j. doplnenú výzvu verejného obstarávateľa vrátane Prílohy č. 1a „Výkaz výmer“ uchádzač zašle výlučne na e-mailovú adresu uvedenú pre ponuky vo výzve.
6.	Ponuky zaslané po termíne alebo na inú e-mailovú adresu, alebo ak doklady ponuky nebudú predložené podľa tohto Postupu, takéto ponuky nebudú brané do úvahy a nebudú vyhodnocované.
7.	Prípadné otázky je potrebné doručiť verejnému obstarávateľovi e-mailom najneskôr 24 hodín pred termínom na predkladanie ponúk.
8.	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa, takáto ponuka nebude braná do úvahy/nebude vyhodnocovaná.
9.	Úspešným uchádzačom bude ten, kto bude mať platnú ponuku a súčasne bude jeho ponuka najvýhodnejšou podľa stanovených kritérií.
Kritériá na hodnotenie ponúk sú: celková predpokladaná cena vyjadrená v eurách vrátane DPH. Spôsob hodnotenia kritéria je nasledovný: úspešným uchádzačom bude ten, kto bude mať najnižšiu celkovú predpokladanú cenu v € vrátane DPH. 
Výkaz výmer obsahuje predpokladané množstvá predmetu zákazky, ktoré sú podkladom pre výpočet celkovej predpokladanej ceny ako kritéria na vyhodnotenie ponúk uchádzačov. Celkové poskytnuté množstvo bude závisieť od skutočne vykonaného plnenia. 
10.	Úspešný uchádzač bude vyzvaný na predloženie návrhu zmluvy, ktorý musí byť v súlade s výzvou a s jeho ponukou. Ak návrh zmluvy úspešného uchádzača nebude v súlade s  výzvou alebo jeho ponukou alebo bude mať neprijateľné podmienky, verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.
11.	Neúspešným uchádzačom bude oznámené, že neuspeli a dôvod ich neúspešnosti.

Prílohy:

Príloha č. 1 k Výzve: Opis predmetu zákazky s Prílohou č. 1a „Výkaz výmer“
Príloha č. 2 k Výzve:  Zmluva s Prílohou č. 2a „Zoznam položiek“